Knut Hamsun

Knut Hamsun (VågåNorways population and housing censuses from 1875, Gudbrandsdal, 4. august 1859. – Nørholm, Grimstad, 19. februar 1952.), norveški književnik

Dobitnik je Nobelove nagrade za književnost 1920.

 Život 

Knut Hamsun se rodio kao Knud Pedersen u mjestu Vågå, Gudbrandsdalen, kao četvrti sin u obitelji. Odrastao je u siromaštvu. U dobi od 17 godina počeo je raditi kod proizvođača užadi i u isto vrijeme započeo s pisanjem. Proveo je nekoliko godina u Americi, putujući i radeći najrazličitije poslove, o kojima je pisao u Fra det moderne Amerikas Aandsliv (1889). Godine 1898. godine oženio se s Bergliot Goepfert, ali je brak završio 1906. Hamsun je potom 1909. godine oženio Marie Andersen koja će mu biti vjerna pratiteljica sve do njegove smrti. Marie je napisala memoare u kojima je opisala njihov zajednički život. Kada je upoznala Hamsuna Marie je bila mlada glumica s obećavajućom karijerom koju je odlučila prekinuti i otputovala je s njim u Hamarøy. Kupili su imanje s namjerom da rade kao poljoprivrednici i da od toga žive, zajedno s prihodima koje je Hamsun dobijao od pisanja. Međutim, ubrzo se sele na jug, u Larvik. Godine 1918. kupili stari i prilično ruševan dvorac imeđu Lillesanda i Grimstada. Obnovili su glavni dio objekta, dio za stanovanje. Hamsun se lako mogao povući u svijet pisanja i neometano pisati iako je često putovao na druga mjesta i u druge gradove kako bi pisao.

Knut Hamsun je umro u svom domu u Nørholmu.

 Rad i djela 

Hamsun je prvi put privukao pozornost 1890. godine novelom Glad. U napola autobiografskom djelu opisao je pad mladog pisca u ludilo kao rezultat gladi i siromaštva. Kao i u svim ostalim djelima i o ovom se osjeća stil Franza Kafke i ostalih pisaca 20. vijeka, s unutrašnjim monolozima i bizarnim logičnostima.

Ostala djela:
 Pan
 Misterije
 Blagoslov zemlje (1917.)
 Kolovoz
 Skitnice
 Ruža
 Potepusi
 Po zaraslim stazama
 Nitkov iz skitničkog života
 Krug se zatvara
 Glas života
 Žene na studencu
 Viktorija
 Urednik Lynge
 Zavodnik

Hamsun je dobio Nobelovu nagradu za književnost 1920. godine.

 Reference 

Kategorija:Dobitnici Nobelove nagrade za književnost
Kategorija:Norveški pisci
Kategorija:Biografije, Lom
Kategorija:Rođeni 1859.
Kategorija:Umrli 1952.